Flugvélin á að vera að fara í loftið aftur , þegar þetta er skrifað . Vísir / Vilhelm Flugvél Icelandair sem verið var að fljúga til Boston var snúið við skömmu eftir flugtak í kvöld . Var það gert vegna bilunar í búnaði sem stýrir þrýstingi í flugvélinni og var ekki hætta á ferðum . Á Facebook-síðu Flugbloggs segir að þrýstingsfall hafi orðið í farþegarými flugvélarinnar og því hafi henni verið snúið við . Ásdís Ýr Pétursdóttir , upplýsingafulltrúi Icelandair , segir það ekki rétt . Þrýstingur hafi ekki fallið , hætta hafi ekki verið á ferð og að ekki hafi verið um neyðarlendingu að ræða . Lítilsháttar bilun hafi komið upp og búið sé að laga hana . Flugvélin á að vera að fara í loftið aftur , þegar þetta er skrifað . Eins og áður segir kom bilun upp í búnaði sem stýrir þrýstingi í flugvélinni . Hún var þó ekki komin í nægilega hæð svo þörf væri á þessum búnaði . Samkvæmt verklagi og öryggisreglum hafi flugvélinni verið snúið við .